**Tartalom:**

1. A Mapei Kft. 2023. évi eredményei
2. A Mapei Kft. az építőiparért
3. A Mapei Kft. Magyarországon
4. A Mapei Csoportról
5. **A Mapei Kft. 2023. évi eredményei**

A Mapei Kft. nettó belföldi árbevétele 33,55 milliárd forint volt 2023-ban, ami elenyésző, 0,2 százalékos pozitív változás az előző év azonos időszakához képest. A vállalat exportforgalma december végén nettó 507 millió forint volt, ami 17,5 százalékos csökkenés a tavalyi évhez képest. A vállalat összforgalma 34 milliárd forint lett, amely mindössze 0,1 százalékkal marad el a korábbi év eredményétől.

**A MAPEI Kft. mutatói**

|  |  |  |  |  |  |
| --- | --- | --- | --- | --- | --- |
|   | **2019.** | **2020**. | **2021.** | **2022.** | **2023** |
| **Nettó belföldi árbevétel (ezer Ft)** | 19 430 547 | 22 677 429 | 27 708 230 917 | 33 501 057 874 | 33 557 883 440 |
| **Teljes árbevétel (ezer Ft)** | 19 775 697 | 23 225 916 | 28 170 896 161 | 34 115 572 072 | 34 064 684 724 |
| **Gyártott mennyiség/év** | 85 417 t + 2901 t folyékony betonadalékszer,64 féle hazai gyártású termék | 101 171 t poralapú,2 979 t folyékony betonadalékszer,66 féle hazai termék | 120 715 t poralapú,3273 t folyékony betonadalékszer67 féle termék | 118 556 t poralapú,3738 t folyékony betonadalékszer67 féle hazai gyártású termék | 90 709 t poralapú,3732 t folyékony betonadalékszer74 féle hazai gyártású termék |
| **Munkatársak száma** | 198 | 211 | 232 | 241 | 246 |

1. **A Mapei Kft. az építőiparért – a vállalat legfontosabb 2023. évi eredményei**

***Építtetők támogatása***

**Tiszta Panaszmentes Státusz** minősítéssel bővült a **Szakemberajánló** rendszer. A Tiszta Panaszmentes Státuszt azok a szakemberek kaphatják meg, akiknek igazoltan nincs és nem is volt jogsértési ügye, mert a transzparencia a legjobb kontárszűrő.

A fugatervezést könnyíti meg a **Mapei Fughe fugatervező mobil applikáció**, mely mintegy félszáz szín közül segít választani. A Mapei ingyenes fugatervező applikációjának letöltése után elég lefotózni a burkolatot, és az összes létező fugaszínt megnézhetjük a mobiltelefonunkon.

***Szakemberek támogatása***

2023-ban 1193 új taggal bővült a **Magyar Építőipari Szakember Közösség (MASZK)**, ezzel mintegy 6000 főre nőtt a taglétszáma. A szakmai közösség, mely a hazai építőipar szakembereit fogja össze, nyolc új szolgáltatással bővítette kínálatát, így összesen 25 különböző lehetőséget kínál tagjainak. Az újonnan bevezetett szolgáltatások között megtalálhatóak a költségcsökkentést elősegítő lehetőségek, úgymint a kedvezményes üzemanyag kártyák, szerszámok kedvező áron történő beszerzése.

Szakemberhiány elleni tevékenysége keretében a Mapei Kft. 8886 fő szakembert **képzett** 2023-ban. Második alkalommal került átadásra **Az év szakembere referencia díj**. A referenciaverseny különlegessége, hogy a díj odaítéléséről az építőipari szakemberek döntenek.

***CSR***

A vállalat CSR-programjának fókuszában az oktatás támogatása és a szociális felelősségvállalás állt. Társadalmi felelősségvállalási programjának keretében a Mapei Kft. huszonöt szervezet harminckettő projektjét támogatta 2023-ban. A támogatások összértéke meghaladja a húszmillió forintot.

A 2023-ban támogatott szervezetek: A Jövő Építészeiért Alapítvány; Budapest-Józsefvárosi Evangélikus Egyházközség; Deák-Diák Közhasznú Kulturális és Oktatási Egyesület; Dömsödért Alapítvány; Esztergomi Józsefes Diákokért Alapítvány; Gólyahír Alapítvány; GYERE Alapítvány; Hulladékvadászok; Illyés Gyula Gimnázium Alapítvány; Jó Szakember Alapítvány; Jövő Bárkája Egyesület; Katedrális Alapítvány; Közös Erővel Gyermekeinkért Alapítvány; Kulturált, Egészséges Etyekért Közalapítvány; Magyar Vöröskereszt Pest Vármegyei Szervezete; Másik Egyesület; Mentorállás Alapítvány; MORZSU Egyesület; Pannónia Iskoláért Alapítvány; Pro Scola Alapítvány-Zalaegerszegi SZC Széchenyi István Technikum; Rákoscsabai Élő Kövekért Alapítvány; SZIKRA Tehetséggondozó Egyesület; TDZK - Magyar Vöröskereszt Zala Vármegyei Szervezet; Tetőkommandó; Tudásépítő Team; Westwerk Egyesület.

***Kutatások***

A Mapei Kft. negyedik alkalommal mérte fel a **szakemberhiány**t, egy reprezentatív kutatás keretében. 2023-ban második alkalommal készült el az **ÉBI**, azaz az **Építőipari Bizalmi Index**, melynek keretében felmérésre került a kontármunka, valamint a szakemberekbe vetett bizalom mértéke.

1. **A Mapei Kft., a Mapei Magyarországon**

**Tények a Mapei Kft.-ről**

A Mapei Kft. az építőipari segédanyaggyártás,- és forgalmazás egyik legjelentősebb piaci szereplője Magyarországon. 1991. szeptember 1-jén jött létre az osztrák Mapei GmbH. alapításában, a Mapei S.p.A. leányvállalataként. A vállalat jelenleg 247 főt foglalkoztat, forgalma 2023-ban 33,55 milliárd forint volt. Évente több, mint 100 000 tonna terméket állít elő, Sóskúton lévő 15 ezer négyzetméter területű gyárában.

***Küldetésünk***

A fenntartható fejlődés szem előtt tartásával, a tartós, környezetbarát termékeinkkel, megoldásainkkal és minden tudásunkkal segítsük az építőket és építtetőket a jövő épületeinek megalkotásában…és erre mindenkor készen állunk!

***Szerepvállalás***

A Mapei Kft. elkötelezett az építőipar kultúrájának fejlesztéséért. A 2015-ben megalapított Mesterek Mestere díj utódjaként, 2023-ban második alkalommal került megrendezésre az "Év szakembere" díj referencia verseny építőipari szakembereknek. A díj pályázat célja, hogy olyan példaképeket találjon, akiknek teljesítményét a többi szakember is elismeri, és akik inspirációul szolgálhatnak a jövő generációi számára. 2016-ban megalapításra került a Magyar Építőipari Szakember Közösség, hogy fejlődési lehetőséget és támogatást biztosítson a szakembereknek. A szakemberközösség tagjainak a száma jelenleg 6662 fő.

***Fontosabb elismerések***

2023 – Érték és Minőség Díj 2023; PR Excellence Awards Hungary (PREXA) ezüst díj; Superbrands és Business Superbrands Díj

2022 – Az Év Cégvezetője Díj – Középvállalati kategória, Családbarát Hely, Business Superbrands Díj

2021 – „Legjobb Női Munkahely 2020” III. helyezés

2021 – UNICEO Live Communication különdíj, „Best Hybrid B2b Event Hungary 2020” kategória

2019 – CSR Hungary Díj, közös ügyek-közös felelősség kategóriában.

2017 – Díj a sikeres vállalkozásokért - A HÓNAP BERUHÁZÓJA. A Díjat a Nemzetgazdasági Minisztérium alapította 2013-ban.

2016 – Üzleti Etikai Díj

2016 – Construma termék nagydíj

2015 – A Legjobb Munkahely Díj

2010 – Gazdasági Miniszteri Kitüntetés a szakemberképzésért tett erőfeszítésekért.

1. **A Mapei Csoportról**

A Mapei a világ vezető építőipari vegyipari termékgyártói közé tartozik. Az idén 85 éves vállalatot Rodolfo Squinzi 1937-ben feleségével, Elsával közösen alapította Milánó külvárosában. A kezdetben mindössze hét munkavállalót foglalkoztató MAPEI – a Materiali Ausiliari Per l'Edilizia e l'Industria (Építési és ipari segédanyagok) – azóta multinacionális vállalattá nőtte ki magát, és a világon mindenütt az olasz kiválóságot hirdeti.

Közel 90 éves fennállása során több ezer globális projekt megvalósulásában vett részt a Föld legkülönfélébb pontjain – a legmodernebb komplexumoktól vagy a legbonyolultabb technikai megoldásokat igénylő projektektől a közberuházásokig és sportlétesítményekig, a legrangosabb múzeumoktól a történelmi épületek renoválásáig, az állami infrastrukturális fejlesztésektől a lakásokig, családi házakig.

A Mapei vezetői Laura Squinzi elnök, valamint Veronica Squinzi Marco Squinzi, akik a közös vezérigazgatói, valamint a globális fejlesztési igazgatói, illetve a kutatás-fejlesztési igazgatói posztot töltik be.

**A Mapei számokban**

**4** milliárd euró konszolidált eredmény 2022-ben

**90** gyártóüzem, 35 országban

**32** kutatóközpont 20 országban

**102** leányvállalat 57 országban

Több mint **11 900** munkavállaló

Több mint **100 000** tonna kibocsátott szén-dioxidot ellentételező kreditpont

**700** környezetvédelmi terméknyilatkozattal (EPD) rendelkező termék

Több mint **7000** építőipari termék a Mapei csoport kínálatában

**27 900** tonna termék kiszállítása naponta

Több mint **70 000** elégedett ügyfél világszerte

**238 000** építőipari szakember szakmai továbbképzése